প্রধান পাতা

(thumb|left|বাংলাদেশের অতিমানবেরা এর লোগোইংরেজিতে পড়তে এখানে ক্লিক করুন)

বাংলাদেশের অতিমানবেরা, বাংলাদেশের একটি স্বতন্ত্র্য অতিমানবীয় বা সুপারহিরো গল্প সিরিজ এবং সম্পূর্ণ স্বাধীন একটি ইউনিভার্স বা জগত যা ফিকশনাল লেখক মুহাম্মদ রাগিব নিযাম দ্বারা রচিত।

২০১৩ থেকে  এ যাবত সর্বমোট ৮০ টি স্বকীয় ধারার গল্প রাগিব লেখেন যেখানে বিভিন্ন সময় এবং বিভিন্নভাবে অতিমানব চরিত্রগুলো কখনো দলবদ্ধভাবে বা কখনো আলাদা চরিত্রে নিজেদের স্বমহিমায় প্রকাশ পেয়েছে। ২০২১ সাল পর্যন্ত এর আটটি সিজন লিপিবদ্ধ হয়েছে।

## **পটভুমি**

২০১৩ সালে এজেন্ট রিশাদকে পাঠানো হয় এজেন্ট সাদিয়া, আসিফ ও আরমিন সহ একটা পাইলট মিশনে পার্বত্য চট্টগ্রাম ঠিকানায়। কিন্তু পথিমধ্যে  আখাউড়া স্টেশনে রিশাদ দেখা পায় মাটিমানবের।  মাটিমানবের সাথে মন্তাজের বিরোধে অংশ নেয় বাকি এজেন্টরা। মাটিমানব যুদ্ধে জয়ী হয় এবং সাহায্যের জন্য ধন্যবাদ জানিয়ে রিশাদ ও তার দল চলে যায় পার্বত্য চট্টগ্রাম। সেখানে একটি অ্যান্টি ম্যাটেরিয়াল উল্কা বিস্ফোরণ হয় এবং পাইলট মিশনেরই অংশ হিসেবে রিশাদ ও তার দল আবিষ্কার করে বজ্র অতিমানবের একটি দলকে যাদের জড়ো করা মোবাইল থেকে রেশিয়েশন ব্লাস্ট হয়েই জন্ম হয় দশবজ্র টিমের।

রিশাদ তার টিমকে ঢাকা পাঠিয়ে খোজ পায় পাহাড়মানবের। চট্টগ্রাম শহরে নেমেই দুজনের সাক্ষাৎ হয় একটা পাহাড়ধ্বসের রেসকিউ অপারেশনে। পাহাড়মানব তিমূরকে আবিষ্কার করে সাথে সাথে ঢাকায় রিপোর্ট করে রিশাদ। ডিজিএফআই থেকে তাকে জানিয়ে দেয়া হয় যেনো সে পাহাড়মানব আর অতিমানবকে নিয়ে ঢাকায় চলে আসে।

এদিকে রণিন নামে এক স্কুলবালককে পেয়ে যান মেজর তালহা যার কিনা উড়ন্ত আশ্চর্য জুতো আছে। রণিনকে এজেন্টস অব ডিতে যোগ দিতে বললে রণিন রাজি হয় কিন্তু বাদ সাধে তার বাবা মা। পরে তালহা তাদের রাজি করিয়ে রণিনকে নিয়ে চলে আসেন ঢাকায়। ওদিকে এজেন্ট জাহেদকে মিশনে খুলনায় পাঠানো হলে সে আবিষ্কার করে ব্যঘ্রমানব ওরফে মেজর শরীফকে। শরীফ ঢাকায় আসলে এজেন্টস অব ডি গঠিত হয় এবং বিভিন্ন মিশনে যায় তারা। এরই মাঝখানে বের হয়ে আসতে থাকে জুজুমানব, ছায়ামানব, যন্ত্রমানব, অংগার মানব এবং রশ্মিমানব।

অপরদিকে ঢাকা উত্তর ও দক্ষিণে সন্ত্রাস ও অনৈতিক কর্মকান্ড রুখে দিতে এগিয়ে আসে অতন্দ্র প্রহরী ও রাতের প্রহরী। হাসমান ফরাজী, জাইমা ও আইমান মিলে অতন্দ্র প্রহরী এবং বিজ্ঞানী সিরাজুল ইসলাম ও রাতের প্রহরী মিশু মিলে আরেকটি দল গঠন করেন। সমসাময়িকভাবে সুপার সিক্স নামে আরেকটি দল উঠে আসে যারা কিনা আগের দুটি দলের সাথে যোগ দিয়ে গোপন সংঘ গঠন করে।

এরই মাঝখানে ডক্টর ইকবাল নামে এক কুচক্রীর উত্থান হয় যে একই সাথে আতাতায়ী সমিতি ও ছায়াসংঘ নামে দুই হন্তারক সংগঠনের নেতৃত্ব দেয়। ঘন ঘন এজেন্টস অব ডি এর সাথে সংঘর্ষ বাধায় একে জাতীয় শত্রু হিসেবে অভিহিত করে এজেন্টস অব ডি, দশবজ্র ও অতিমানবদের সমন্বয়ে গঠন করা হয় দুর্ধর্ষ সংঘ। পরে গোপন সংঘ এসে দুর্ধর্ষ সংঘে যোগ দেয়।

* হিমাংশু'র অরিজিন
* মরচে'র অরিজিন
* বিহঙ্গ'র অরিজিন
* নীহারিকা'র অরিজিন
1/4
## **দল বা জোট সমূহের তালিকা**

বাংলাদেশের অতিমানবেরা এর অন্তর্গত জোট সমূহের সংখ্যা ১৪টি। নিচে এদের তালিকা দেওয়া হলো।

## বাংলাদেশের অতিমানবেরা

### ধরণ

সুপারহিরো, অতিমানব,সায়েন্স ফিকশন, থ্রিলার

### উল্লেখযোগ্য চরিত্র

এজেন্ট শরীফ, এজেন্ট রিশাদ, রাতের প্রহরী, এজেন্ট রণিন, অণুমানব, রানার, অদৃশ্যা, কপিমাস্টার, অঙ্গারমানব, রশ্মিমানব, মাটিমানব, রূপবান, জুজুমানব

### দল

এজেন্টস অব ডি, সিক্রেট এজেন্টস, দশবজ্র, দুর্ধর্ষ সংঘ, তরুণ সংঘ, গোপন সংঘ, ছায়া সংঘ, আতাতায়ী সমিতি, সুপার সিক্স, রেড ব্যটেলিয়ন

## **ক্রমানুসারে সম্পূর্ণ ইউনিভার্স**

২০১৩ সালে “ব্লাডশট ডেডস্পট” দিয়ে যাত্রা শুরু হয় “বাংলাদেশের অতিমানবেরা” ইউনিভার্সের। যদিও প্রথম দিকে এর নামকরণ হয় নি। ছাড়া ছাড়া ভাবে চরিত্রগুলি বের হতে শুরু করে। শুধু “বাংলাদেশের অতিমানবেরা” দিয়েই সিরিজটি চালু হয়। একে একে ৭টি চরিত্র সে বছর প্রকাশ করা হয় নিজস্ব অরিজিন দিয়ে। পাহাড়, জুজু, মাটি, অঙ্গার, রশ্মি, ছায়া, যন্ত্র এই নামগুলোর প্রত্যেকটির নামের সাথে মানব যোগ করা হয়।

সে বছরেই “এজেন্টস অব ডি” নামে একটি সিরিজ আসে। এজেন্ট রণিনের সলো গল্প বা অরিজিনের পরেই রাগিব নিযাম আটটি গল্প প্রকাশ করেন। এজেন্টস অব ডি সিরিজের নকল মানুষ, ক্রোধ, অপারেশন গাজা উল্লেখযোগ্য। এখানে অপারেশন গাজায় অঙ্গারমানবের উপস্থিতিও দেখা গেছে।

২০১৪ সালে অল্প সংখ্যক গল্প বের হলেও(কপিমাস্টার, নার্ভমাস্টার, রানার, রেড ব্যটেলিয়ন সিরিজ) ২০১৫ তে উল্লেখযোগ্য চরিত্র যোগ হয় “বাংলাদেশের অতিমানবেরা” ইউনিভার্সে। অতন্দ্র প্রহরী, রাতের প্রহরী সে বছর প্রকাশ পায়। পরে ডিসির কিছু উল্লেখযোগ্য চরিত্র নন ক্যানন উপস্থিতি দিয়ে “দ্য রাইভাল নাইটস” নামে একটি গল্প আনেন যেখানে অতন্দ্র প্রহরী, রাতের প্রহরী, চাবুকি ও বাজের উপস্থিতি ছিলো। ক্রমানুসারে পরের বছর ২০১৫ থেকেই সকল টিম, সুপারহিরো নিয়ে মহাজোট “দুর্ধর্ষ সংঘ” এর একটি বার্ষিক একটি উপন্যাস সিরিজ রাগিব চালু করেন যার নাম কিলিং ডিসেম্বর। এই সিরিজটির এখন পর্যন্ত তিনটি প্রকাশনা মুক্তি পেয়েছে। সে বছরই দশবজ্র বা টেন ঠান্ডার সিরিজের সূচনা হয়।

২০১৬ সালে “রাতের প্রহরী”র সাথে সংযুক্ত দুটি জোটের সূচনা হয়। একটি গোপন সংঘ, আরেকটি প্রহরী কর্প। ২০১৭ সালে রানার চরিত্রটির প্রথম সংস্করণ অবলুপ্ত ঘোষণা করেন রাগিব নিযাম। এর কিছুদিনের ভেতরেই অধিক দ্রুতগতিসম্পন্ন রানার-২ এর সূচনা আনেন রেড ব্যটেলিয়ন সিরিজের একটি গল্পে। ২০১৭ সালে মুক্তি পায় কিলিং ডিসেম্বর-২ উপন্যাসটি।

২০১৮ সালে এজেন্টস অব ডি এর মোহ, জলমানব, রাতের প্রহরীর মরণপণ, গোপন সংঘের দহন, ভোল প্রকাশ পায়। এর পাশাপাশি রাগিব মাল্টিভার্সের আসার ইঙ্গিত দেন। অণুমানবের মৃত্যু হয় ও দ্বিতীয় অণুমানবের জন্ম হয় “মৃত্যু ও পুনরুত্থান” গল্পে। সাথে আসে ছায়ামানবের “ছায়াবৃত্ত” ও জুজুমানবের “আমিই জুজু” টাইটেলের গল্প।

কিলিং ডিসেম্বর-৩ বিলম্বিত করে পরের বছরে নেয়া হয়। এর সাথে ‘দ্বিতীয় পৃথিবী” নামে একটি সিরিজ ও এর সংযুক্তি হিসেবে টেন ঠান্ডার বা দশবজ্র সিরিজের গল্প আসে। রাগিব পরের বছর “তৃতীয় পৃথিবী” এর ঘোষণা দেন।

২০১৯ সালের বিশাল ১৫টি পর্বে কিলিং ডিসেম্বর-৩ প্রকাশিত হয়। রাগিবের সাড়ে ছয় বছরের সবচেয়ে বড় উপন্যাস ছিলো এটি। এখানে ভিনগ্রহের মহাখলনায়ক দাফকানকে আনা হয়। এর সাথে সাথে মৌসুম ছয়ের লোগো পালটানো হয় ও আরো তিনটি যথাক্রমে- মরচে, হিমাংশু ও নীহারিকা গল্পটি প্রকাশ করা হয়। এ বছরই কমিক আর্টিস্ট জুলকারনাইন মেহেদী ঘোষণা দেন রাগিবের সাথে কাজ করার।

লীগ অব মাস্টার্স, দ্রুতি সংঘ, রেড ব্যটেলিয়ন-৩ প্রকাশিত হয় এ বছর। এর পাশাপাশি অনেকগুলো একক চরিত্রের সূচনা হয়। রাগিব ঘোষণা দেন কিলিং ডিসেম্বর-৪ এর যা প্রতি বছর বার্ষিক উপন্যাস হিসেবে বিবেচ্য।

## **অর্জন**

বাংলাদেশের অতিমানবেরা এ যাবত দৈনিক ভোরের কাগজের ঈদ সংখ্যা ২০১৪ ও ২০১৭ তে, দৈনিক পূর্বদেশ ঈদ সংখ্যা,  মাসিক সমধারা, নিউজ পোর্টাল সময়ের কণ্ঠস্বর, অবিনশ্বর সাহিত্য পত্রিকা ও সর্বশেষ গল্পের হাট বইমেলা সংখ্যা ২০১৯ এ প্রকাশ পেয়েছে।

## **তথ্যসূত্র**

১. সামহোয়্যারইনব্লগ

২. ফেসবুক অফিশিয়াল পেইজ

৩. অফিশিয়াল ব্লগ